La platja de Gandia renova la bandera blava
07 maig 2019

## La platja de Gandia renova la bandera blava07 maig 2019Última actualització: 14 juliol 2025

![](../gestion/img/_MG_3707-copia.jpg)  
  

Aquest dimarts s'han anunciat les platges i ports guardonats en la Campanya 2018. ADEAC, organització responsable a Espanya de la seua concessió, compleix aquest any el 33 aniversari del reconeixement que s'atorga a les millors platges de l'Estat.

La platja Nord de Gandia ha estat una de les reconegudes a la Comunitat Valenciana amb la particularitat que només han estat 7 les platges que durant aquests 33 anys han aconseguit mantindre el distintiu i en el cas de la nostra ciutat, és l'única de la província de València.

L'alcaldessa de Gandia, **Diana Morant**, màxima responsable de l'àrea de Turisme, ha mostrat la seua satisfacció davant l'anunci, "_És per a Gandia tot un honor i un orgull tenir la platja que tenim, sempre en les millors condicions, amb uns serveis immillorables, uns nivells de neteja i manteniment que la fan única i amb un equip excepcional de Salvament i Socorrisme, amb els professionals de la Creu Roja i els agents de la Policia Local al capdavant_", ha argumentat Morant.

L'alcaldessa ha valorat el treball incansable i incessant que, des del Departament de Turisme de l'Ajuntament de Gandia, s'ha dut a terme per fer que la platja de Gandia continue sent líder en qualitat i excel·lència a tot Espanya.  
"_Portem 33 anys consecutius rebent la bandera blava. Cada any són moltes les banderes de qualitat i reconeixement que hissem en la nostra façana marítima_".

"_Nosaltres ja sabíem que érem una de les millors, però aquest últim reconeixement, ho certifica. Els nostres turistes, com és lògic, cada vegada exigeixen més seguretat i qualitat, i la nostra platja atén perfectament aquestes reivindicacions_", ha conclòs Morant.

[Twittear](https://twitter.com/share)